इस विधा में जितनी दृष्टि हैं,उतने ही कोणों से चीजों को देखते हैं.इन्हें जितना लोकतान्त्रिक समझा जाता है या ये दावा करते हैं उतने ही अलोकतांत्रिक कदम उठाते हैं.बाह्य दुनिया में ये भले ही स्वतंत्र रूप में दीखते हैं,आतंरिक ढांचे में उतने ही परतंत्र हैं. ये जितने ईमानदार दिखते हैं,इनके बेईमानी की कथाएं भी उतनी ही मशहूर हैं.जितने सच्चे हैं,उतने झूठे भी.जितने साहसी हैं,उतने डरपोक भी हैं.ये जितने सुखी हैं,उतने ही दुखी भी.लोगों की नज़र में जितने समझदार हैं,उतने ही नासमझी का उदाहरण पेश करते हैं. वैसे तो ये संवेदनशीलता के ठेकेदार बनते हैं,लेकिन असल में उतने ही असंवेदनशील प्रदर्शन करते हैं.जितने मजबूत हैं,उतने ही कमजोर भी हैं.जितने तेज रफ़्तार से खबरें चलाते हैं,उतने ही धीमी गति से जनता के बीच पहुंच बना रहे हैं.यानी जितने सफल हैं उतने ही असफल भी.इसके हिस्से में सिर्फ बुराइयां ही नहीं हैं.अच्छाइयां भी हैं.लेकिन यह पूरी आबादी की तुलना में कम है.